karthika deepam telugu serial written updates 29 october 2019; mounitha's wicked plan
‘కార్తీకదీపం’ అక్టోబర్ 29 ఎపిసోడ్ : మౌనిత తెగింపు! సౌందర్యతో మరోసారి ఢీ ‘నేనిక్కడే ఉంటా’
బుల్లితెర ప్రేక్షకుల్ని ఎంతగానో ఆకట్టుకుంటున్న ‘కార్తీకదీపం’ సీరియల్ 637 ఎపిసోడ్‌లను పూర్తి చేసుకుని.. 638 ఎపిసోడ్‌కి ఎంటర్ అయ్యింది. ఈ ఎపిసోడ్‌ హైలైట్స్ మీకోసం.
Samayam Telugu | Updated:
Oct 29, 2019, 02:36PM IST
ఇంట్లో మెల్లమెల్లగా తన ప్రాధాన్యత తగ్గిపోతుంది. కార్తీక్, హిమా ఇద్దరూ చేయి దాటిపోతున్నారు. అందుకే హిమని కంట్రోల్‌ల్లో పెట్టడానికి.. కార్తీక్‌ని హిమ ముందు తిట్టకుండా ప్రేమగా చూసుకోవాలని, అప్పుడు పెళ్లి చెయ్యాలనే ఆలోచన నుంచి బయటపడొచ్చని సౌందర్య నిర్ణయించుకుని, ఆనందరావు, ఆదిత్యలకు చెబుతుంది. వాళ్లూ సరే అంటారు. తెలుగు ప్రేక్షకులను ఎంతగానో ఆకట్టుకుంటున్న‘కార్తీకదీపం’ సీరియల్ నేటి (అక్టోబర్ 29) రాత్రి ఎపిసోడ్‌లో ఏం జరగనుందో ‘సమయం’లో మీకోసం ముందుగానే.
Recommended byColombia
గత ఎపిసోడ్‌లో ఏం జరిగిందంటే..
దీప పాటలు వింటూ కూరగాయలు కట్ చేస్తుంది. కార్తీక్ సౌర్య విషయం చూసిన ప్రేమను తలుచుకుంటూ.. ‘ఇంకేం ఇంకేం కావాలే’ సాంగ్ వింటూనే పాడుతూ, ఊగుతూ కూరగాయలు కట్ చేసి, వంట చేస్తుంది. దీపని అంతా ఆనందంగా ఇప్పటి దాకా చూసింది లేదు. దీప అలా ఊగుతుంటే ప్రేక్షకులకు బాగా నవ్వు వస్తుంది. సరిగ్గా అప్పుడే సౌర్య వచ్చి అయోమయంగా చూస్తుంది. ‘హో మై డియర్ స్వీట్ సౌర్య అత్తమ్మా.. కమాన్ లెట్స్ హేవ్ ఏ డిన్నర్’ అంటూ అదే ఆనందంతో మాట్లాడేస్తూ ఉంటుంది దీప. దాంతో సౌర్య ఆశ్చర్యంగా.. ‘ఏంటమ్మా? అంత ఆనందంగా ఉన్నావ్... డాక్టర్ బాబు నాన్న గురించి ఏమైనా చెప్పారా?’ అని అడుగుతుంది. దాంతో దీప ఒక్కసారి బాధలోకి వెళ్లిపోతుంది దీప. ఏవో మాటలు చెప్పి సౌర్యని మభ్యపెడుతుంది.
638 ఎపిసోడ్‌లో హైలైట్స్‌..
సౌందర్య, ఆనందరావు, ఆదిత్యలు అనుకున్నట్టుగానే హిమ మనసు మార్చడానికి కార్తీక్‌ని బాగా చూసుకోవాలనే ప్లాన్ అమలు చేస్తూ ఉంటారు. హిమ ముందే అంతా కలిసి తింటూ.. హిమనే వడ్డించమంటారు. హిమ వడ్డిస్తుంటే అంతా తింటూ ఉంటారు. ఇంతలో శ్రావ్య వస్తుంది. తను కూడా తినడానికి కూర్చుంటుంది. ఉన్నట్టుండి నొప్పులు రావడంతో.. అంతా కంగారు పడతాడు. వెంటనే హిమా కార్తీక్ ఫోన్ తీసుకుని..‘డాక్టర్ అమ్మా.. ఇంటి రా మా పిన్నికి కడుపులో నొప్పి వస్తోంది’ అంటూ మౌనితకి కాల్ చేస్తుంది.
Read Also: మీరు ‘కార్తీకదీపం’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
మౌనిత వచ్చి.. శ్రావ్యని చెక్ చేస్తుంది. ‘ఏం లేదు శ్రావ్యా.. ఇన్ని రోజులు రెస్ట్ తీసుకుని.. ఒక్కసారిగా బయటికి వచ్చావుగా.. రోడ్లు బాగోక కుదుపులకు నడుం పట్టేసినట్లుంది. అందుకే అలా అయ్యింది’ అని చెబుతుంది మౌనిత. సౌందర్య, ఆనందరావు, ఆదిత్య, హిమలు బయట టెన్షన్ పడుతుంటారు. దాంతో మౌనిత గుమ్మం దగ్గరకు వెళ్లి పొగరుగా నిలబడి సౌందర్య వైపు చూస్తుంది. దాంతో సౌందర్య టెన్షన్‌గా నడిచి గుమ్మం దగ్గర నిలబడ్డ మౌనితని సీరియస్‌గా చూస్తుంది. మౌనిత అడ్డంగా నిలబడి.. ‘భయపడాల్సిందేమీ లేదాంటీ.. మీ ఇంటికి రావాల్సిన వాళ్లు వస్తూనే ఉంటారు. ఏ ఆటంకం లేకుండా చూసుకోవడానికి నేనున్నాగా..’ అంటుంది ఇన్ డైరెక్ట్‌గా.. సౌందర్య మరింత కోపంగా చూసే సరికి.. ‘అదే ఆంటీ.. శ్రావ్య కడుపులో బిడ్డ క్షేమంగా పుడుతుందంటున్నాను’ అంటుంది మౌనిత.
Read Also: ‘మౌనరాగం’ సీరియల్ : అంకిత్‌కి నిజం చెప్పిన అమ్ములు! ‘భరత్తే నిన్ను చంపాలని..’
మౌనిత మాటలకు బాగా కాలిన సౌందర్య.. ‘కొంచెం అడ్డు తప్పుకుంటావా?’ అంటుంది. (శ్రావ్యని చూడ్డానికి లోపలికి వెళ్లడానికి). ‘అడ్డు తప్పుకోవడం ఎందుకాంటీ.. నేను ఇక్కడే ఉంటాను.. రండీ అంతా కలిసే ఉండొచ్చు’ అంటూ ఇన్ డైరెక్ట్‌గా చురక వేస్తుంది మౌనిత. దాంతో సౌందర్య మౌనితని తోసుకుని లోపలికి వెళ్తుంది. ఆ టైమ్‌లో మౌనిత తలకు తలుపు తగులుతుంది. వెంటనే వెనుకే వెళ్లిన మౌనిత.. శ్రావ్యతో మాట్లాడుతున్న సౌందర్యతో.. ‘ఎవరికీ ఏం కాకుండా చూసుకోవడానికి నేను ఉన్నాను కదాంటీ’ అంటుంది. అప్పటికే లోపలికి వచ్చిన హిమా.. ‘థ్యాంక్స్ డాక్టర్ అమ్మా’ అంటుంది. సౌందర్యతో పాటూ ఆనందరావు, ఆదిత్య, శ్రావ్య అందరికీ మండిపోతుంది.
Read Also: ‘కోయిలమ్మ’ సీరియల్ : ఆసక్తిగా మారిన కథ.. ఇంద్రజ కుట్రకు చిన్నీ లక్ష్మీ ఇద్దరూ బలి!?
హిమ మీద లేనిప్రేమని కురిపిస్తూ.. ‘నీకు మీ పిన్ని అంటే ఎంత ప్రేమో..? మొదట ఈ డాక్టర్ అమ్మే గుర్తుకొచ్చిందా బంగారం.. నీకు నిజంగానే అమ్మ ఉంటే ఇంకెంత ప్రేమ చూపించేదానివో.. ముందు ముందు నీకు అమ్మ అవసరం చాలా ఉంటుంది’ అంటూ హిమ మనసు పాడు చేస్తున్న టైమ్‌లో శ్రావ్య పక్కనే కూర్చున్న సౌందర్య ఆవేశంగా పైకి లేస్తుంది. అది గమనించిన మౌనిత ‘బాయ్ బంగారం’ అంటూ హిమకు ముద్దులుపెట్టి.. సౌందర్య దగ్గరకు వెళ్లి.. సౌందర్యకు మాత్రమే వినిపించేలా.. ‘నాకు గుడ్ నైట్.. మీకు బ్యాడ్ నైట్.. అందుకే గుడ్ నైట్ చెప్పను’ అని బయలుదేరుతుంది.
సౌర్య దీప ఫోన్ చెక్ చేస్తుంది. మొత్తం అన్ని నంబర్స్ వెతుకుతూ ‘నాన్న నంబర్ ఉండే ఉంటుంది.. చూద్దాం’ అంటూ వెతుకుంతుంది. అయితే సౌర్య కంట కార్తీక్ ఫొటోస్ కనిపిస్తాయి. హిమ, సౌర్యతో కలిసి ఉన్న ఫొటోస్ చేసిన సౌర్య.. డాక్టర్ బాబూ అని షాక్ అవుతూ ఉంటుంది. ఇంతలో దీప వచ్చి.. సౌర్య చేతిలో ఫోన్ లాక్కుంటుంది. ‘నిన్న డాక్టర్ బాబు వచ్చినప్పుడు మా ఫొటోస్ ఎందుకు తీసావ్ అమ్మా?’ అని అడుగుతుంది సౌర్య. దీప షాక్ అవుతుంది. ‘హిమా నువ్వు ముద్దుగా కనిపిస్తే తీశాను..’ అంటూ కవర్ చేస్తుంది. వెంటనే దీపే మాట్లాడుతూ.. ‘నువ్వు నా ఫోన్‌లో ఏం వెతుకుతున్నావ్ అత్తమ్మా’ అంటుంది. ‘ఏం లేదు ఏం లేదు’ అంటూ అబద్దం చెప్పి వెళ్లిపోతుంది. అయితే దీప కార్తీక్ వివరాలు వెతుకుతుందని అర్థం చేసుకుని.. ‘డాక్టర్ బాబే నీ తండ్రి అని తెలిస్తే ఏం అయిపోతావు అత్తమ్మా’ అనుకుంటూ బాధపడుతుంది.
భాగ్యం... మురళీ కృష్ణతో ‘నైట్ శ్రావ్యకు కడుపులో నొప్పి వచ్చిందటయ్యా.. ఆ మౌనిత వచ్చి.. వైధ్యం చేసి వెళ్లిందట. హిమే దాన్ని పిలిచిందట. ‘డాక్టర్ అమ్మా రా’అని. ఆ మౌనిత హిమ ద్వారా కార్తీక్ బాబుకు దగ్గరవ్వాలని చూస్తుందట. ఆ విషయం మన అల్లుడు గారు శ్రావ్యకు చెప్పారట’ అని చెప్పుకొస్తుంది. దాంతో ఆవేశంగా లేచిన మురళీ కృష్ణ.. ‘మన బ్యాంక్‌లో రెండు లక్షలు ఉన్నాయి. సీట్ పాటలో 80 వేలు దాకా వస్తాయి.. అన్నీ తీసుకుని జాగ్రత్తగా ఉండు నేను వచ్చేదాకా’ అంటాడు. ‘నువ్వు ఎక్కడికి వెళ్తున్నావ్ అయ్యా?’ అంటుంది భాగ్యం ఆశ్చర్యంగా. ‘జైల్‌కి. ఆ మౌనితని చంపేసి జైల్‌కి వెళ్తాను’ అంటాడు మురళీ కృష్ణ.
కమింగ్ ‌అప్‌లో..
దీప స్కూల్లో హిమని వెతుకుతూ ఉంటుంది. అయితే హిమకు మౌనిత లంచ్ తినిపిస్తుంది. అది దూరంగా చూసిన దీప షాక్ అవుతుంది. హిమ వెళ్లగానే దీప మౌనిత దగ్గరకు వెళ్లి నిలదీస్తుంది. అయితే మౌనిత విలన్‌లా నవ్వుతూ.. ‘హిమ నీ కూతురా ఏంటీ అంత ఫీల్ అవుతున్నావ్?’ అంటూ రచ్చగొడుతుంది. దీప కోపంగా.. ‘మరి నీ కూతురా?’ అంటుంది మౌనితతో.. ‘ఇప్పటి దాకా డాక్టర్ అమ్మా అంటోంది. కొద్ది రోజుల్లో డాక్టర్ తీసేసి.. అమ్మా అని పిలుస్తుంది. తర్వాత వంటలక్కలో వంట తీసేసి.. నిన్ను నేను అక్కా అని పిలిచేస్తాను’ అంటూ కార్తీక్‌ని పెళ్లి చేసుకుంటానే అర్థం వచ్చేలా మాట్లాడుతుంది మౌనిత. దాంతో దీప లాగిపెట్టి కొడుతుంది. రెండో చెంప వాయించే టైమ్‌లో దీప చేతిని కార్తీక్ ఆపుతాడు. కార్తీకదీపం కొనసాగుతోంది. మరిన్ని వివరాలు తరువాయి భాగంలో చూద్దాం!